Nxopaxopo wa mavito yo duvulela ya Vatsonga va le Zimbabwe
Ndzavisiso lowu wa Nxopaxopo wa Mavito yo Duvulela ya Vatsonga va le Zimbabwe i nhlahluvo wa mavito yo duvulela na mathyelo ya mavito hi ku angarhela, laha ku tekeriwaka enhlokweni swiyimo leswi kuceteleke mathyelo lawa, swotanihi mfuwo, vukhongeri, vupolitiki na ku hanyisana ka vanhu lava khumbekaka. Wu languta tindlela to hambanahambana mayelana na ntumbuluko, nhlayiseko, na leswi mavito yo duvulela ya tekisiwaka xiswona erixakeni. Ndzavisiso lowu wu avanyisiwile hi tindzima ta tsevu hi ndlela leyi kombisiweke laha hansi: Ndzima yo Su.ngula Ndzima leyi yi nyika manghenelo, tinhlamuselo ta matheme, xivumbeko na maendlelo ya ndzavisiso, sampula, tithiyori ta ndzavisiso na nkanelo wa mitirho ya milavisiso eka dyondzo leyi. Ndzima ya Vumbirhi Ndzima leyi yi kanela matimu ya mathyelo ya mavito na ku nyika tinxaka to hambanahambana ta mavito hi ku angarhela. Eka ndzima leyi, ku tlhela ku boxiwa na ku hlamusela vanhu na mitlawa yo hambanahambana leyi thyaka vanhu mavito yo duvulela. Ndzima ya Vunharhu Eka ndzima leyi hi kona laha mavito yo duvulela ya xopaxopiwaka vito hi vito, na ku mathyelo ya mavito lawa. Mikucetelo leyi mavito yo duvulela ya nga na yona eka mahanyelo ya vaduvuleriwa na mahanyelo ya vanhu emigangeni ya vona yi ta kombisiwa, ngopfungopfu eka mavito lawa tinhlamuselo ta mathyelo ya wona ti nga erivaleni. Ndzima ya Vumune Ndzima leyi yi nyika vuxokoxoko bya nkoka wa mavito yo duvulela erixakeni. Nkoka lowu wu tsariwile tanihi nkoka wa mavito yo duvulela hi ku angarhela ehandle ko kombisa nkoka wa mavito rin'we hi rin'we. Ndzima ya Vuntlhanu Ndzima leyi hi yona yo hetelela naswona yi dlayiseta ndzavisiso lowu. Eka ndzima leyi, ku nyikiwa nkatsakanyo wa ndzavisiso na ku nyika swibumabumelo leswi nga ta pfuna eka milavisiso leyi nga ta endliwa hi malembe lawa ya ha taka.
Semantic, Nicknames, Vatsonga, Zimbabwe, UCTD
Networked Digital Library of Theses and Dissertations